CELEX: 22018D0424
Language: mt
Date: 2016-09-23 00:00:00
Title: Deċiżjoni tal-Kumitat Konġunt taż-ŻEE Nru 166/2016 tat-23 ta’ Settembru 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2018/424]

22.3.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 80/4
               
            DEĊIŻJONI TAL-KUMITAT KONĠUNT TAŻ-ŻEE
      Nru 166/2016
      tat-23 ta’ Settembru 2016
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2018/424]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) 2015/262 tas-17 ta’ Frar 2015 li jistabbilixxi regoli skont id-Direttivi tal-Kunsill 90/427/KEE u 2009/156/KE fir-rigward tal-metodi għall-identifikazzjoni tal-equidae (Regolament dwar il-Passaport Ekwin) (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament (UE) 2015/262 jirrevoka r-Regolament tal-Kummissjoni (KE) Nru 504/2008 (2), li huwa inkorporat fil-Ftehim ŻEE u li konsegwentement għandu jiġi revokat skont il-Ftehim ŻEE.
               
            
                  (3)
               
               
                  Din id-Deċiżjoni tirrigwarda leġiżlazzjoni li għandha x’taqsam ma’ annimali ħajjin li ma humiex ħut u annimali tal-akkwakultura. Il-leġiżlazzjoni li tikkonċerna dawn il-kwistjonijiet ma tapplikax għall-Iżlanda, kif speċifikat fil-paragrafu 2 tal-Parti Introduttorja tal-Kapitolu 1 tal-Anness 1 tal-Ftehim ŻEE. Għaldaqstant, din id-Deċiżjoni ma tapplikax għall-Iżlanda.
               
            
                  (4)
               
               
                  Din id-Deċiżjoni tirrigwarda leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (5)
               
               
                  Għalhekk, l-Anness I tal-Ftehim ŻEE jenħtieġ li jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE għandu jiġi emendat kif ġej:
      
                  1.
               
               
                  It-test tal-punt 33 (ir-Regolament tal-Kummissjoni (KE) Nru 504/2008) fil-parti 2.2. jiġi sostitwit b’dan li ġej:
                  “32015 R 0262: Ir-Regolament ta’ Implimentazzjoni tal-Kummissjoni (UE) 2015/262 tas-17 ta’ Frar 2015 li jistabbilixxi regoli skont id-Direttivi tal-Kunsill 90/427/KEE u 2009/156/KE fir-rigward tal-metodi għall-identifikazzjoni tal-equidae (Regolament dwar il-Passaport Ekwin) (ĠU L 59, 3.3.2015, p. 1).
                  Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  
                              (a)
                           
                           
                              Fl-Artikolu 1(1)(b) il-kliem ‘jew proċeduri doganali Norveġiżi’ għandhom jiżdiedu wara ‘ir-Regolament (UE) Nru 952/2013’.
                           
                        
                              (b)
                           
                           
                              Fl-Artikolu 3(1) il-kelma ‘territorji’ għandha tinftiehem li tinkludi lin-Norveġja.
                           
                        
                              (c)
                           
                           
                              Id-data ‘30 ta’ Ġunju 2009’ msemmija fl-Artikolu 43 għall-Istati tal-EFTA għandha tkun id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 1/2010 tad-29 ta’ Jannar 2010 li tinkorpora r-Regolament (KE) Nru 504/2008 fil-Ftehim ŻEE.
                              Id-data ‘31 ta’ Diċembru 2009’ msemmija fl-Artikolu 43 għall-Istati tal-EFTA għandha tkun seba’ xhur wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 1/2010 tad-29 ta’ Jannar 2010 li tinkorpora r-Regolament (KE) Nru 504/2008 fil-Ftehim ŻEE.
                           
                        Dan l-att ma japplikax għall-Islanda.”
               
            
                  2.
               
               
                  It-test tal-punt 85 (ir-Regolament tal-Kummissjoni (KE) Nru 504/2008) fil-parti 4.2. jiġi sostitwit b’dan li ġej:
                  “32015 R 0262: Ir-Regolament ta’ Implimentazzjoni tal-Kummissjoni (UE) 2015/262 tas-17 ta’ Frar 2015 li jistabbilixxi regoli skont id-Direttivi tal-Kunsill 90/427/KEE u 2009/156/KE fir-rigward tal-metodi għall-identifikazzjoni tal-equidae (Regolament dwar il-Passaport Ekwin) (ĠU L 59, 3.3.2015, p. 1).
                  Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:
                  
                              (a)
                           
                           
                              Fl-Artikolu 1(1)(b) il-kliem ‘jew proċeduri doganali Norveġiżi’ għandhom jiżdiedu wara ‘ir-Regolament (UE) Nru 952/2013’.
                           
                        
                              (b)
                           
                           
                              Fl-Artikolu 3(1) il-kelma ‘territorji’ għandha tinftiehem li tinkludi lin-Norveġja.
                           
                        
                              (c)
                           
                           
                              Id-data ‘30 ta’ Ġunju 2009’ msemmija fl-Artikolu 43 għall-Istati tal-EFTA għandha tkun id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 1/2010 tad-29 ta’ Jannar 2010 li tinkorpora r-Regolament (KE) Nru 504/2008 fil-Ftehim ŻEE.
                              Id-data ‘31 ta’ Diċembru 2009’ msemmija fl-Artikolu 43 għall-Istati tal-EFTA għandha tkun seba’ xhur wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 1/2010 tad-29 ta’ Jannar 2010 li tinkorpora r-Regolament (KE) Nru 504/2008 fil-Ftehim ŻEE.
                           
                        Dan l-att ma japplikax għall-Islanda.”
               
            Artikolu 2
      It-testi tar-Regolament ta’ Implimentazzjoni (UE) 2015/262 bl-ilsien Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-24 ta’ Settembru 2016, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’, u fis-Suppliment taż-ŻEE għal, Il-Ġurnal Uffiċjali tal-Unjoni Ewropea.
      
         Magħmul fi Brussell, it-23 ta’ Settembru 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 59, 3.3.2015, p. 1.
      
         (2)  ĠU L 149, 7.6.2008, p. 3.
      
         (*1)  Huma indikati rekwiżiti kostituzzjonali.